cyanic-selkie/wikianc huggingface dataset:
Օսման Նաղաշ
Գրականություն
Նոբելյան մրցանակակիր Օրհան Փամուկի «Իմ անունը կարմիր է» վեպը Օսմանի և նրա արհեստանոցի գեղարվեստական պատմությունն է: Պատմվածքում Օսման իրեն կուրացնում է ասեղով՝ ընդօրինակելով լեգենդար պարսիկ մանրանկարիչ Բեհզադի կուրությունը: Վեպում նրա մահը ներկայացնում է «օսմանյան մանրանկարչության ավարտը, քանի որ նրանից հետո մանրանկարիչները հետևելու էին Արևմուտքի արվեստին»:
Արտաքին հղումներ
Կատեգորիա:Օսմանյան կայսրության նկարիչներ Կատեգորիա:Պատկերազարդողներ Կատեգորիա:Իսլամագիտություն Կատեգորիա:1500-ականների ծնունդներ Կատեգորիա:16-րդ դարի նկարիչներ Կատեգորիա:Իսլամական արվեստ
Իտերատոր (նախագծման ձևանմուշ)
Իտերատոր (Iterator pattern), վարքագծային նախագծման ձևանմուշ, որտեղ իտերատորն օգտագործվում է կոնտեյների էլեմենտներով անցնելու և նրանց վրա հասանելիություն ունենալու համար։ Իտերատորն տարանջատում է ալգորիթմը կոնտեյներներից, սակայն որոշ դեպքերում ալգորիթմները կոնտեյներ կողմնորոշված են և հնարավոր չէ այն տարանջատել։
Օրինակ SearchForElement հիպոթետիկ ալգորիթմը կոնկրետ կոնտեյներ սպեցեֆիկ ալգորիթմի փոխարեն իրականացվում է որոշակի տիպի իտերատոր օգտագործելով։ Դա թույլ է տալիս SearchForElement-ն օգտագործել ցանկացած տիպի կոնտեյների համար, եթե իհարկե, այն սպասարվում է տվյալ տիպի իտերատորի կողմից։
Ծանոթագրություններ
Կատեգորիա:Ծրագրավորում
Վլադիմիր Պոլկովնիկով
Վլադիմիր Իվանովիչ Պոլկովնիկով (Владимир Иванович Полковников, ), մուլտիպլիկացիոն ֆիլմերի խորհրդային ռեժիսոր։ ՌԽԴՍՀ արվեստի վաստակավոր գործիչ (1969) ։
Կենսագրություն
Ավարտել է Մոսկվայի 1905 թվականի հիշատակի գեղարվեստի ուսումնարանը և որպես նկարիչ-մուլտիպլիկատոր է աշխատել «Սոյուզկինոխրոնիկա», «Սոյուզկինո», «Սոյուզֆիլմ» կինոստուդիաներում։ 1936 թվականից կինոռեժիսոր է աշխատել «Սոյուզմուլտֆիլմ» ստուդիայում ։
Պարգևներ
Վլադիմիր Պոլկովնիկովի մուլտֆիլմերը պարգևատրվել են տարբեր կինոփառատոններում ։
Արտաքին հղումներ
Կատեգորիա:Խորհրդային կինոռեժիսորներ Կատեգորիա:ԽՍՀՄ կինեմատոգրաֆիստների միության անդամներ Կատեգորիա:Խորհրդային մուլտիպլիկատորներ
Մեծ կիրճ
Մեծ կիրճ (անգլ.՝ Grand Canyon), գտնվում է Արիզոնա նահանգում (ԱՄՆ)՝ Կոլորադո գետի միջին հոսանքում։ Աշխարհի ամենախոր կիրճերից է։ Երկարությունը 446 կմ է, խորությունը՝ մինչև 1800 մ, լայնությունը՝ սարահարթի մակերևույթին 8—25 կմ, գետի ջրագծի կտրվածքում՝ 1-ից պակաս (առանձին հատվածներում մինչև 120 մ)։ Կոլորադո գետը հոսում է 25 կմ/ժ արագությամբ և ունի 1, 5 մ անկում (1 կմ-ի վրա)։ Մեծ կիրճը տուրիզմի վայր է, ազգային պարկ։
Աշխարհագրություն
Մեծ կիրճը մեր երկրագնդի աշխարհագրական ամենաանսովոր օբյեկտներից է, այն այնքան էլ լավ ուսումնասիրված չէ։ Այնտեղ կարելի է գտնել Երկրի աշխարհագրական չորս դարաշրջանների հետքերը։ Քարանձավների և ժայռերի բազմազանությունը աշխարհագրական, կենսաբանական և հնագիտական հարուստ նյութ է։ Կիրճը հողաշերտի էրոզիայի լավագույն օրինակ է։ Սկզբում Կոլորադո գետը հոսում էր հարթավայրով, բայց երկրակեղևի շարժման արդյունքում մոտ 65 միլիոն տարի առաջ Կոլորադոյի բարձրավանդակը բարձրացավ։ Դրա հետևանքով Կոլորադո գետը փոխեց հոսանքի անկյունը, որի արդյունքում մեծացան գետի արագությունը և իր ճանապարհին ընկած խոչընդոտները քայքայելու հատկությունը։ Ամենից առաջ գետը փխրեցրեց վերին շերտի կրաքարը, ապա անցավ ավելի խոր շերտերին և ավազաքարին։ Այդպես էլ առաջացավ Մեծ կիրճը. դա տեղի ունեցավ 5-6 միլիոն տարի առաջ։ Շարունակվող էրոզիայի հետևանքով կիրճն այժմ էլ մեծանում է։
Բնությունը
Կիրճի սահմաններում նկատվում են կլիմայական շատ գոտիներ, չնայած դրանց սահմանները հաճախ չեն տարորոշվում։ Բարձրության հետ փոխվում են ջերմաստիճանը, խոնավությունը և համապատասխանաբար՝ կենդանական և բուսական աշխարհը ։ Կիրճում աճում են եղևնի, դեղին սոճի ևն։
Կենդանական աշխարհը
Դեղին սոճու սաղարթներում ապրում է սկյուռի էնդեմիկ տեսակը՝ Sciurus aberti kaibabensis: Կիրճի վերին սահմանի շրջակայքում գտնվող խիտ փշատերև անտառներում հանդիպում են սևապոչ եղջերուներ։ Կիրճի շրջանում ապրում է կաթնասունների 34 տեսակ՝ ներառյալ կրծողների 18 տեսակ և չղջիկների 8 տեսակ։
Մարդու կողմից նվաճումը
540 թվականին Մեծ կիրճը հայտնաբերվել է իսպանացի զինվորների կողմից՝ Գարսիա Լոպես դե Կարդինասի գլխավորությամբ. նրանք ոսկի էին փնտրում։ Իսպանացի մի քանի զինվորներ հնդկացիների ուղեկցությամբ փորձել են իջնել կիրճի խորքը, բայց ստիպված վերադարձել են խմելու ջրի բավարար պաշար չունենալու պատճառով։
Դրանից հետո մոտ երկու դար եվրոպացիները չեն եղել կիրճում։
Ավիավթարներ
20-րդ դարի 40-50-ական թվականներին տեղանքով թռչող ինքնաթիռների շատ անձնակազմեր չվերթերը կազմակերպում էին այնպես, որ ուղևորները կարողանան հիանալ Մեծ կիրճի տեսարաններով։ Մասնավորապես, օդաչուները կիրճի վրա ութաձև թռիչքներ էին կատարում՝ փորձելով փոփոխել ուղևորների տեսադաշտը։ Այդ տարիներին դա արգելված չէր. մարդատար ինքնաթիռների օդաչուները, նույնիսկ շարասյան մեջ լինելով, կարող էին կատարել այդպիսի թռիչքներ, որի արդյունքում ինքնաթիռներն օդում հայտնվում էին վտանգավոր մոտիկության վրա։ 1956 թվականի հունիսի 30-ին Մեծ կիրճի վրա վերոնշյալ պատճառով տեղի ունեցավ Trans World Airlines ավիաընկերության Lockheed Constellation և United Airlines ավիաընկերության DC-7 ինքնաթիռների բախում։ Ինքնաթիռների բեկորները հայտնվեցին կիրճի խորքում. մահացավ 128 ուղևոր։ Սա մինչ 1960 թվականը քաղաքացիական ինքնաթիռների միջև եղած ամենախոշոր ավիավթարն էր։ Դրանից հետո ԱՄՆ-ի տարածքում արգելվեցին օդային ուղիներով տեսարաններ դիտելու շարասյուներով թռիչքները։
Մեծ կիրճի վրա ևս մեկ ավիավթար տեղի ունեցավ 1986 թվականին։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:ԱՄՆ-ի ազգային այգիներ Կատեգորիա:ԱՄՆ-ի աշխարհագրություն
Թրեյսի Լեթս
Թրեյսի Լեթս (Tracy Letts, ), ամերիկացի սցենարիստ, դրամատուրգ, դերասան։ Մի քանի գրքերի հեղինակ է, որոնց հիման վրա գրվել են սցենարներ հետագայում էկրանավորման համար։ Դրանց թվում է Ուիլյամ Ֆրիդկինի «Վարձու մարդասպան Ջոն» ֆիլմը, որը ի սկզբանե գոյություն է ունեցել թատերական բեմադրության տեսքով։
Կենսագրություն
2008 թվականին ստացել է Պուլիցերյան մրցանակ «Օգոստոս. Օսեյջ կոմսություն» պիեսի համար։ Սակայն առաջին անգամ մրցանակի է առաջադրվել 2004 թվականին որպես «Մարդը Նեբրասկիից»-ի հեղինակ։
Թրեյսի Լեթսի ստեղծագործական գործունեությամբ են ոգեշնչել Ուիլյամ Ֆոլքների և Թենեսի Ուիլյամս ստեղծագործությունները։ 1980 թվականին միջնակարգ դպրոցը ավարտելուց հետո Թրեյսին տեղափոխվել է Դալլաս, աշխատել է հեռուստատեսությունում։ Որոշ ժամանակ անց տեղափոխվել է Չիկագո, որտեղ աշխատանքի է տեղավորվելThe Famous Door ակումբում և Steppenwolf Theatre Company թատրոնում։ Որտեղ նա աշխատել է մոտ 11 տարի, սակայն մինչև հիմա համարվում է Steppenwolf Theatre Company-ի անդամ։
90-ական թվականներին Թրեյսի Լեթսը դարձել է Bang Bang Spontaneous թատրոնի հիմնադիր։ Ելույթ ունենալով թատրոնում՝ հաճախ հայտնվել է հեռուստատեսային նախագծերում, այդ թվում՝ բազմաթիվ սերիալներում, որոնցից են «Փախուստ բանտից»-ը և «Հայրենիք»-ը։
Ամուսնացած է դերասանուհի Քերի Քունի հետ, որի հետ ծանոթացել է Բրոդվեյի «Ով է վախենում Վիրջինի Վուլֆից» բեմադրությունում խաղալու ժամանակ։ 2013 թվականին այդ բեմադրության դերի համար ստացել է Tony Award մրցանակը՝ որպես լավագույն տղամարդու գլխավոր դերակատար։ 2018 թվականի մարտին ծնվել է զույգի որդին ։
Ծանոթագրություններ
Կատեգորիա:Հուլիսի 4 ծնունդներ Կատեգորիա:1965 ծնունդներ Կատեգորիա:Թալսա քաղաքում ծնվածներ Կատեգորիա:Անձինք այբբենական կարգով Կատեգորիա:Ամերիկացի դրամատուրգներ Կատեգորիա:Դերասաններ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:Ամերիկացի դերասաններ Կատեգորիա:21-րդ դարի դերասաններ Կատեգորիա:Սցենարիստներ այբբենական կարգով Կատեգորիա:Ամերիկացի սցենարիստներ Կատեգորիա:Գրողներ այբբենական կարգով Կատեգորիա:«Թոնի» մրցանակի դափնեկիրներ Կատեգորիա:Ամերիկացի գրողներ Կատեգորիա:Ամերիկացի տղամարդ թատերական դերասաններ
Focus (երգ)
«Focus», ամերիկացի երգչուհի Արիանա Գրանդեի երգը։ Այն որպես սինգլ թողարկվել է 2015 թվականի հոկտեմբերի 30-ին ։ Այն ի սկզբանե նախատեսված էր ընդգրկվելու երգչուհու «Dangerous Woman» անվանումը կրող երրորդ ալբոմում, սակայն ավելի ուշ դուրս մնաց ալբոմի վերջնական երգացանկից։ Երգը գրվել է Սավան Կոտեչայի, Իլյա Սալմանզադեի, Պետեր Սվենսոնի և Արիանա Գրանդեի կողմից։
Թողարկում
2015 թվականի հուլիսին Գրանդեն Ինստագրամի իր էջում լուսանկար հրապարակեց և դրա նկարագրության հատվածում գրեց «focus»։ Նա պաշտոնապես հայտարարեց այս սինգլի մասին սեպտեմբեր ամսին, երբ «The Tonight Show Starring Jimmy Fallon» երեկոյան շոուի հյուրն էր ։ Հոկտեմբերի սկզբից Գրանդեն սկսեց իր Ինստագրամի և Թվիթթերի էջերում հրապարակել փոքրիկ հատվածներ երգի աուդիոյից, տեքստից և տեսահոլովակից։ Հոկտեմբերի 14-ին համացանցում հայտնվեց երգի շապիկը, որի վրա պատկերված է երգչուհին շիկահեր մազերով։ Մի քանի օր հետո երգից մի փոքրիկ հատված օգտագործվում էր «Ari by Ariana Grande» օծանելիքի գովազդում ։ Երգը պաշտոնապես թողարկվեց հոկտեմբերի 30-ին ։ Թողարկումից հետո հայտնի դարձավ, որ երգի կրկներգում հնչող տղամարդու ձայնը ամերիկացի երգիչ և դերասան Ջեյմի Ֆոքսի ձայնն է ։
Տեսահոլովակ
Երգի տեսահոլովակը, որի ռեժիսորն է Հաննա Լաքս Դևիսը, ներկայացվել է 2015 թվականի հոկտեմբերի 30-ին։ Հաննա Լաքս Դևիսը 2014 թվականին նաև եղել է Գրանդեի «Bang Bang» և «Love Me Harder» տեսահոլովակների ռեժիսորը ։
Արտաքին հղումներ
Կատեգորիա:2015 սինգլներ Կատեգորիա:Արիանա Գրանդեի երգեր Կատեգորիա:2015 երգեր
Phoenix
Phoenix [ˈfi:nɪks], ֆրանսիական ռոք խումբ՝ Վերսալից, որը ստեղծագործում է ինդի փոփ և ալտերնատիվ ռոք ժանրերում։ Կազմավորվել է 1997 թվականին՝ Թոմաս Մարսի (վոկալ), Դեք Դ՛Արսիի (բաս կիթառ, ստեղնաշարային գործիքներ, բեք վոկալ) և եղբայրներ կիթառահարներ Քրիստիան Մազալի և Լորան Բրանկովիտցայի կողմից։ 2010 թվականին խումբը հաղթել է Գրեմի մրցանակը՝ «Լավագույն ալտերնատիվ ալբոմ» նոմինացիայում։ Խմբի երգ Lasso-ն օգտագործվում է «Եվրոսպորտ» ալիքի գովազդում, իսկ Armistice և Lisztomania ստեղծագործությունները՝ որպես Pro Evolution Soccer 2012 խաղի սաունդթրեք։ If I Ever Feel Better երգը օգտագործվել է Բիլայն հեռախոսակապի վիդեոգովազդում։
Ծանոթագրություններ
Կատեգորիա:«Գրեմմի» մրցանակի դափնեկիրներ
Ֆորսետի
Ֆորսետի (հին սկանդ. Forseti - նախագահ), գերմանա-սկանդինավյան դիցաբանությունում Բալդրի և Նաննայի որդին, արդարության և արդարադատության աստվածը, ով լուծում է ծագած վեճերը և հաշտեցնում վիճաբանողներին։ Ֆորսետին ամենաիմաստուն և ամենապերճախոս ասերից էր։
Ասգարդում՝ խորհրդի դահլիճում, նրան գահ շնորհվեց, ընդ որում՝ աստվածները որոշեցին, որ նա արդարության և արդարադատության հովանավորը պետք է լինի։ Ֆորսետին իշխում էր Գլիտնիրում (հին սկանդ. Glitnir - փայլող)։ Այստեղ էլ նստած նա լուծում էր մարդկանց և աստվածների վեճերը` համբերատար կերպով հարցեր տալով նրանց և լսելով երկու կողմերին էլ, և այնպիսի որոշումներ էր կայացնում, որ ոչ ոք երբեք կասկածի տակ չէր դնում դրանց արդարացիությունը։ Ֆորսետիի պերճախոսությունն ու համոզելու ընդունակությունն այնքան մեծ էին, որ նրա խոսքերը միշտ հասնում էին լսողների սրտերին, և նրան միշտ հաջողվում էր հաշտեցնել նույնիսկ ամենաանհաշտ թշնամիներին։ Բոլոր նրանք, ովքեր հեռանում էին նրա դղյակից, ապրում էին խաղաղությամբ և չէին համարձակվում դրժել նրան տրված երդումը, քանի որ վախենում էին նրա բարկությունից, ինչին անմիջապես հետևելու էր մահը։
Որպես արդարության աստված՝ Ֆորսետին պարտավոր էր նախագահել յուրաքանչյուր դատական նիստի ժամանակ։ Նրան դիմում էին բոլորը, ովքեր պետք է ենթարկվեին դատաքննության և ասում էին, որ նա միշտ օգնում էր նրանց, ովքեր արժանի էին դրան։ Նա այնպիսի սիրով էր լուծում բոլոր վեճերը, որ վիճաբանողներն անպայման հաշտվում էին։
Նա ասում է.
Արտաքին հղումներ
Հին Սկանդինավիային նվիրված կայք
Կատեգորիա:Սկանդինավյան դիցաբանություն Կատեգորիա:Գերմանա-սկանդինավյան աստվածներ Կատեգորիա:Աստվածներ այբբենական կարգով Կատեգորիա:Արդարության և արդարադատության աստվածներ
Օրհնյալներն ու անիծվածները (շարք, Բոսխ)
«Օրհնյալները և անիծվածները» նիդեռլադացի նկարիչ Հիերոնիմ Բոսխի նկարներից է, այն իրենից ներկայացնում է քառանկար (полиптих ), որի փեղկերի կենտրոնական մասը կտրված է։ Կա ենթադրություն, որ այս քառանկարը անվանվել է «Ահեղ դատաստան»: Նկարների մասերը վերնագրված են իրենց բովանդակությանը համապատասխան՝ «Երկրային դրախտ», «Մեղսավորների անկումը», «Համբարձում յոթերորդ երկինք», «Դժոխք»: Առաջին երկուսը ամբողջական նկարի կենտրոնական մասի ձախ կողմում են գտնվում, մյուս երկուսը՝ աջ։ Դրանցից շատ թե քիչ ճանաչում է ձեռք բերել «Համբարձում յոթերորդ երկինք» նկարը, որում պահապան հրեշտակները թունելի միջով անդրշիրիմյան խավարից դուրս են բերում արդարներին, ովքեր արժանացել են հավերժական արքայության։ Թունելը բաղկացած է լույսի թափանցիկ կոնցետրիկ օղակներից, որոնք ձգվում են դեպի հավերժության ոչ երկրային փայլը։
Ջուղայի բերդ
Ջուղայի բերդ (հայտնի է նաև Դարվազրի բերդ անունով), ավերված ամրոց ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքի տարածքում ։
Անվանում
Բերդը դարեր շարունակ բնակավայրի անունով անվանվել է Ջուղայի բերդ։ Երբեմն հիշատակվել է Դարվազրի բերդ անունով։ Վերջին անվանումը ստացել է արևելքից քաղաքը պաշտպանող պարսպագոտում քաղաքի գլխավոր մուտքի բարձր ու աշտարակավոր դարպասի պատճառով ։
Տեղադրություն
Ջուղայի բերդը գտնվել է քաղաքի արևելյան մասում՝ Արաքս գետից դեպի մոտակա լեռնաշղթան ձգվող լեռան վրա ։
Պատմություն
Հիմնադրվել է 10-ից 12-րդ դարերում։ Բերդի մասին շատ քիչ տեղեկություններ են հայտնի ։
Ծանոթագրություններ
Կատեգորիա:Ջուղա քաղաք Կատեգորիա:Նախիջևանի Ինքնավար Հանրապետության հայկական հուշարձաններ Կատեգորիա:Նախիջևանի Ինքնավար Հանրապետության բերդեր և ամրոցներ‎ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Նիկիֆոր Կրինիցկի
Նիկիֆոր Կրինիցկի (Никифор Криницький, Nikifor Krynicki, իսկական անունը՝ Էպիֆանի Դրովնյակ, Єпіфаній Дровняк, Epifaniusz Drowniak, ), ուկրաինացի նկարիչ-պրիմիտիվիստ։
Կենսագրություն
Նիկիֆոր Կրինիցկին ծնվել է 1895 թվականին Կրինիցա-Լեմկովշինայում (այժմ՝ Կրինիցա-Զդրույ, Ներքին լեհական վոեվոդություն, Լեհաստան)։ Մայրը խուլ ու համր է եղել, հոր մասին տեղեկություններ հայտնի չեն։ Ապրել է ծայրահեղ աղքատության մեջ, նրան ընկալել են որպես աննորմալ։ Ունեցել է թլվատություն, եղել է գրեթե անգրագետ։ 1930 թվականին նրա աշխատանքները բացահայտել է նկարիչ Ռոման Տուրինը՝ դրանք ցուցադրելով Փարիզում և Նիկիֆորին հայտնի դարձնելով լեհական արվեստում։ Պատերազմի նախօրեին Аркады ամսագրում հոդված է լույս տեսնում Նիկիֆորի մասին, որտեղ ներկայացված են լինում Լվովի ցուցահանդեսում ցուցադրված նրա կտավները, սակայն արվեստագետի ճակատագիրը չի փոխվում։
Ուկրաինացիների հարկադիր զանգվածային միգրացիայի ժամանակ 1947 թվականին Նիկիֆորին արտաքսել են, սակայն կարողացել է հետ վերադառնալ։ 1949 թվականին նրա աշխատանքները ցուցադրվել են Վարշավայի ցուցահանդեսում, 1959 թվականին՝ Փարիզի Դինա Վերնիի պատկերասրահում և Արևմտյան Եվրոպայի այլ պատկերասրահներում։ 1960 թվականին նկարիչ Մարիա Վլոսինսկու օգնությամբ Վարշավայի կերպարվեստի պետական թանգարանում տեղի է ունեցել նկարչի աշխատանքների հետահայաց ցուցադրությունը։
Բուժվել է խրոնիկական տուբերկուլյոզից Ֆոլյուշեի առողջարանում, որտեղ էլ մահացել է։ Թաղված է Կրինիցայի գերեզմանատանը։
Ժառանգություն
Նիկիֆորը թողել է հսկայական ժառանգություն, շուրջ 40000 աշխատանքներ։ Ներկայումս ճանաչվել է որպես նաիվ մեծագույն նկարիչներից մեկը։ Նիկիֆորի աշխատանքները գտնվում են տարբեր արվեստի հավաքածուներում, մեծամասնությունը Նովի Սոնչի տարածաշրջանային և Նիկիֆորի Կրինիցայում գտնվող թանգարանում (բացվել է 1995 թվականին)։
Նկարիչը մշակույթում
Նկարչի կյանքի վերջին տարիները Կշիշտով Կրաուզեն ներկայացրել է 2004 թվականին լույս տեսած «Իմ Նիկիֆոր» ֆիլմում, որտեղ Նիկիֆորի դերը խաղացել է Կրիստինա Ֆելդմանը։ 1968 թվականին լեհական No To Co ֆոլկ-ռոք խումբը թողարկել է «Նիկիֆոր» ձայնասկավառակը՝ ի հիշատակ նկարչի ։ Որպես ալբոմի պաստառ ընտրվել է նկարչի կտավներից մեկը։
Հիշատակ
Նիկիֆորի հուշարձանները տեղադրվել են Կրինիցայում և Լվովում։
Ծանոթագրություններ
Կատեգորիա:Ուկրաինացի նկարիչներ Կատեգորիա:Տուբերկուլոզից մահացածներ Կատեգորիա:Լեհ նկարիչներ
Հովհաննես Մելքոնյան
Հովհաննես Ռուբենի Մելքոնյան, հայ գրող, դրամատուրգ, արձակագիր, ԽՍՀՄ գրողների միության անդամ (1969)։
Կենսագրություն
Հովհաննես Մելքոնյանը ծնվել է 1937 թվականի փետրվարի 27-ին, ՀԽՍՀ Արթիկի շրջանի Անիպեմզա գյուղում։ 1955 թվականին ավարտել է Լենինականի (այժմ՝ Գյումրի) Ղազարոս Աղայանի անվան համար 19 դպրոցը։
Մելքոնյանի սցենարով 1979 թվականին նկարահանվել է «Խոնարհվիր վաղվա օրվան» գեղարվեստական կինոնկարը։ Նրա ստեղծագործությունները թարգմանվել են ԽՍՀՄ և այլ ժողովուրդների լեզուներով, ստեղծագործական թեմատիկայի ընդգրկումը լայն է, բազմաբնույթ, ակունքը ժողովրդական ավանդույթներն են, նյութը՝ ետպատերազմյան և ժամանակակից կյանքը։
Զոհվել է 2009 թվականի դեկտեմբերի 6-ին՝ ավտովթարից ։
2014 թվականին Գյումրիի Պիոներական փողոցը վերանվանվել է Հովհաննես Մելքոնյանի անունով։
Ստեղծագործություններ
Հեղինակ է «Քարավան» (1971 թ.), «Հեռավոր հողի ձայնը» (1973 թ.), «Հարցաքննություն» (1977 թ.), «Մոր ձայնը» (1980 թ.) վիպակների ու պատմվածքների ժողովածուների։ Բեմադրվել են նրա «Հայր Տոնապետի մենախոսությունը» (հեղինակակից՝ Գ․ Չալիկյան, 1973 թ.), «Հրաժարական» (1978 թ.) պիեսները։ Մելքոնյանի սցենարով նկարահանվել է «Խոնարհվիր գալիք օրվան» գեղարվեստական կինոնկարը (1979 թ.)։ Նրա ստեղծագործությունները թարգմանվել են նախկին ԽՍՀՄ և այլ ժողովուրդների լեզուներով։ Մելքոնյանի ստեղծագործական թեմատիկայի ընդգրկումը լայն է, բազմաբնույթ, ակունքը ժողովրդական ավանդույթներն են, նյութը՝ հետպատերազմյան և ժամանակակից կյանքը ։
Ծանոթագրություններ
Կատեգորիա:Հայ տղամարդ գրողներ Կատեգորիա:Հայ դրամատուրգներ Կատեգորիա:Հայ արձակագիրներ Կատեգորիա:ԽՍՀՄ գրողների միության անդամներ
Մարտիրոսյաններ
Մարտիրոսյաններ (Մարտիրոսաշվիլի), Շանշյան-Մարտիրոսյաններ, հայ իշխանական տոհմ Վրաստանում 17-19-րդ դարերում։ Մինչև 18-րդ դարի վերջը վրաց արքունիքում ժառանգաբար վարել են դատավոր-դպիրի (մդիվանմծիգնոբարի), այնուհետև, նաև՝ դպրապետի, գանձապետի և այլ պաշտոններ։ Արդեն 17-րդ դարի սկզբին Մարտիրոսյանների ներկայացուցիչ Մարտիրոսի որդի Ավթանդիլը դպիր և դատավոր էր։ 1628 թվականի վավերագրերում հիշատակվում են նրա եղբայրներ Շանշեն, Շալվան։ Վերջինիս որդի Սուլխանը 1658 թվականից հիշվում է արքունի դատավոր։ Շանշեի որդի Ավթանդիլն իր որդիներ Սուլխանի ու Բեգթաբեգի հետ 1656 թվականին որպես ժառանգական տիրույթ է ստացել Սոմաների գյուղը։ Մարտիրոսյանների տիրույթներն ավելի են մեծացել հետագայում, կալվածքներ ունեին Միջին Քարթլիում, Ալի գետի հովտում (Նաբախաեի, Աձվիս գյուղեր, նաև տիրույթներ Ուժլե, Դումացխո, Վակա, Մոխիս գյուղերում)։ Մարտիրոսյաններից առավել նշանավոր է Ավթանդիլի որդի Բեգթաբեգը, որը դպիր-դատավոր է եղել 1661-1697 թվականներին և 1680 թվականին պատկերազարդել Շոթա Ռուսթավելու «Ընձենավորը»։ 17-րդ դարի վերջից Մարտիրոսյանները հանդես են գալիս նաև Շանշյան-Մարտիրոսյան կրկնակի ագգանվամբ, իսկ 18-րդ դարի սկզբներից նույն Բեգթաբեգի ճյուղը կրում է Բեգթաբեգյան (Բեգթաբեգաշվիլի) ազգանունը։
Մարտիրոսյաններից սերվող դպիրների և նրանց գործունեության տարիները․
Կատեգորիա:Մարտիրոսյաններ
Միլլենիալներ
Միլլենիալներ կամ Y սերունդ, 1981 թվականից հետո ծնվածների սերունդ, ովքեր նոր հազարամյակը դիմավորել են երիտասարդ հասակում, ունեն խորը ներգրավվածություն թվային տեխնոլոգիաներում։ Մինչև Generation Y տերմինի հայտնվելն օգտագործվում էր X սերունդ տերմինը, որը համապատասխանում է նախորդ ժողովրդագրական սերնդին։
Դոն Թոլիվեր
Քալեբ Զաքերի «Դոն» Թոլիվեր (Caleb Zackery Don Toliver; ), ամերիկացի ռեփեր, երգիչ և երգերի հեղինակ ։ Նա թողարկել է խոշոր լեյբլում իր առաջին միքսթեյփը՝ «Donny Womack»-ը, 2018 թվականի օգոստոսին։ Նա առավել հայտնի է իր 2019 թվականի մայիսի «No Idea» սինգլով, որը հայտնի է դարձել ՏիկՏոկ հավելվածի միջոցով այնպես, ինչպես իր ընկերոջ՝ ռեփեր և լեյբլի տնօրեն Թրևիս Սքոթի «Can't Say» երգը նրա «Astroworld» (2018) ալբոմից։ Նա նաև մասնակցել է Էմինեմի «No Regrets» երգին իր 11-րդ ստուդիական ալբոմից՝ «Music to Be Murdered By»-ից (2020)։ Նա համագործակցել է այնպիսի արտիստների հետ, ինչպիսիք են Migos-ը, Sheck Wes-ը, Ուիզ Խալիֆան և ուրիշները։ 2021 թվականին Թոլիվերը պետք է բացի The Weeknd-ի The After Hours Tour շրջագայությունը Սաբրինա Քլաուդիոյի հետ։
Միլլենիալներ
Ժողովրդագրություն
Սերնդի նկարագրությունը տարբերվում է տարբեր երկրներում` կախված քաղաքական, տնտեսական, սոցիալական և այլ պայմաններից։ ԱՄՆ-ում Y սերունդ է ընդունված անվանել 1981-2000 թթ. ծնվածներին, իսկ  Ռուսաստանում դրանք համարվում են նոր սոցիալ-քաղաքական պայմաններում ծնվածները, ովքեր ծնվել են Գորբաչովյան վերակառուցման և ԽՍՀՄ փլուզման ժամանակահատվածում՝ 1985-2000 թվականներին։
Դոն Թոլիվեր
Վաղ տարիներ
Թոլիվերը ծնվել և մեծացել է Հյուսթոն տարածաշրջանում ։ Նա սկսել է երաժշտություն թողարկել 2017 թվականին ։
2017․ «Playa Familia» և սինգլներ
Նա թողարկել է համագործակցային միքսթեյփ «Playa Familia» անվանմամբ Yungjosh93-ի հետ միասին։ 2017 թվականի վերջին Թոլիվերը թողարկել երկու սոլո սինգլներ՝ «Diva» և «I Gotta» ։ 2018 թվականի մարտին նա պայմանագիր է կնքել Atlantic Records և We Run It Entertainment լեյբլների հետ։ 2018 թվականի սկզբին Թոլիվերը թողարկել է ևս երկու սինգլներ՝ «Make Sumn» և «Checks»։
Միլլենիալներ
Ժողովրդագրություն
Y սերնդի մեծամասնությունը կողմնակից է ազատական մշակույթին, սակայն առանձին խմբեր որդեգրել են ավելի պահպանողական հայացքներ։ 2006 թվականին ԱՄՆ-ում անցկացված հետազոտությունները ցույց տվեցին, որ Y սերնդի 48%-ը հավատացյալներ են, 20%-ը` աթեիստ, իսկ 32%-ը` ագնոստիկներ։
Դոն Թոլիվեր
2017․ «Playa Familia» և սինգլներ
2018 թվականի հուլիսին Թոլիվերը թողարկել է «Holdin' Steel» սինգլը՝ Դայս Սոհոյի հետ միասին։ Երգի հետ մեկտեղ թողարկվել է նաև դրա տեսահոլովակը։ Օգոստոսի 2-ին Թոլիվերը թողարկել է իր առաջին միքսթեյփը խոշոր լեյբլում՝ «Donny Womack»-ը, «Diamonds» երգի տեսահոլովակի հետ միասին ։
Միլլենիալներ
Ժողովրդագրություն
Կատեգորիա:1980-ականներ Կատեգորիա:1990-ականներ Կատեգորիա:Մարդաբանություն
Դոն Թոլիվեր
2018-այժմ․ Թրևիս Սքոթի երգեր և լեյբլ, Էմինեմի հետ համագործակցություն, «Heaven or Hell»
Թոլիվերը մասնակցել է Թրևիս Սքոթի «Astroworld» երրորդ ստուդիական ալբոմի «Can't Say» երգին։ Սինգլի համար հետո թողարկվել է տեսահոլովակ, որի հովանավորը Սընթ Լորենթն էր ։ Օգոստոսի 6-ին հայտարարվել է, որ Թոլիվերը պայմանագիր է կնքել Սքոթի Cactus Jack լեյբլի հետ ։ Օգոստոսի 9-ին Nav-ը թողարկել է իր «Champion» երգը՝ Սքոթի մասնակցությամբ ։ Սինգլը նրա դեբյուտային՝ «Reckless» ալբոմից էր ։ Թոլիվերը հայտնվել է Nav-ի, Սքոթի հետ միասին տեսահոլովակում։ Երգին նաև մասնակցել են ամերիկացի ռեփերներ Sheck Wes-ը և Gunna-ն ։ Սեպտեմբերին, նրա «Diva» սինգլի ռեմիքսը թողարկել է Քևին Գեյթսը ։
«Astroworld»-ում հայտնվելուց հետո, Թոլիվերը մի քանի սինգլներ է թողարկել Cactus Jack լեյբլում ․ «Back Up»՝ Ուիզ Խալիֆայի մասնակցությամբ, «Best You Had» , «Can't Feel My Legs» և «No Idea» ։ Հետագայում DJ Purpberry-ի կողմից թողարկվել է «No Idea» երգի ռեմիքսը , որը վիրուսային սենսացիա է դարձեկ ՏիկՏոկում։ 2019 թվականի նոյեմբերին Թոլիվերը նվագակցել է Սքոթին երկրորդ Astroworld փառատոնի ժամանակ ։ Դեկտեմբերի 13-ին Թոլիվերը թողարկել է «Can't Feel My Legs»-ի տեսահոլոլովակը ։
2020 թվականի հունվարի 17-ին Թոլիվերը մասնակցել է Էմինեմի 11-րդ ստուդիական ալբոմի՝ «Music To Be Murdered By»-ի «No Regrets» երգին ։ Փետրվարի 21-ին հայտարարվել է, որ Թոլիվերը բացելու է The Weeknd-ի After Hours շրջագայությունը՝ Սաբրինա Քլաուդիոյի հետ միասին ։ Մարտի 10-ին Թոլիվերը հայտարարել է իր դեբյուտային ստուդիական ալբոմի՝ «Heaven or Hell»-ի և թողարկման ամսաթվի մասին ։ Ալբոմը թողարկվել է 2020 թվականի մարտի 13-ին և ներառել է Թրևիս Սքոթի, Kaash Paige-ի, Quavo-ի, Offset-ի և Sheck Wes-ի մասնակցությունները։
Արտաքին հղումներ
Կատեգորիա:21-րդ դարի ամերիկացի ռեփերներ Կատեգորիա:Ռեփերներ Կատեգորիա:21-րդ դարի երգիչներ և երգչուհիներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի հիփ հոփ երաժիշտներ Կատեգորիա:Հիփ հոփ երգիչներ Կատեգորիա:Հիփ հոփ երաժիշտներ Կատեգորիա:Հիփ հոփ գործիչներ Կատեգորիա:Ռիթմ-և-բլյուզ երաժիշտներ
Կվոն Ռի Սե
Կվոն Ռի Սե ՝ հայտնի է նաև RiSe կեղծանունով, ճապոնացի երգչուհի կորեական ծագումով։ Նա Հարավային Կորեայի  Ladies' Code  Polaris գյորլ-խմբի անդամ էր Entertainment հովանու ներքո։ Նախքան Ladies' Code հաղթել է «Միսս Կորեա 2009» մրցույթում  և ստացել է «Միսս Ճապոնիա-Կորեա Ջին» կոչում ։ Մեկն էր  MBC Star Audition The Great Birth 12 մասնակիցներից։ Ծնվել է Ֆուկուսիմայում, Ճապոնիայում։ Ազատ տիրապետում է ճապոներեն և կորերեն լեզուներին ։
Կենսագրություն
Նա ճապոնացի կորեացիների չորրորդ սերնդի ներկայացուցիչ է։ Նա ավարտել է Korea Junior High School,Tokyo Korean School և ավարտել է Seikei Universityruen  ։ 2011 թվականին նա պայմանագիր է կնքել  KeyEast-ի հետ Star Audition The Great Birth մասնակցելուց հետո։ Նշենք, որ 2011 թվականին Կվոն Ռի Սեի Birth of a Great Star-ի, նախկին մասնակից Դավիթ Օկսոմի հետ միասին   հայտնվել է MBC ռեալթի-շոուի երրորդ սեզոնում։ Նույն տարում նա հայտնվել է նրա հետ, գովազդային LG Optimus 3D-ում ։
Երաժշտական կարիերա
2013—2014։ Առաջնաելույթ Ladies' Code
2013 թվականի փետրվարի 24-ին Polaris Entertainment իր YouTube տեղադրած կատակը հատկանշվում է Րի Սեին։ Դրանից հետո Ladies' Code մասնակիցները որոշեցին իրենց դեբյուտը 2013 թվականի Մարտի 3-ին ։ Մարտի 7-ին թողարկեցին իրենց դեբյուտային մինի-ալբոմը Code#1 Bad Girl և նույն օրը խումբը իրականացնում է հեռուստատեսային ծրագիր M! Countdown  ։
2013 թվականի Սեպտեմբերի 1-ին, Ladies' Code տեղադրել է ուշադրությունը գրավող երգ և տեսահոլովակ իրենց երկրորդ մինի-ալբոմում, Pretty Pretty ։ Երաժշտական տեսահոլովակի համար վերնագրից ուղու հրապարակել է 2013 թվականի սեպտեմբերի 3-ին։ 2013 թվականի Սեպտեմբերի 6-ին ազատ է արձակվել Code#02 Pretty Pretty։ 2014 թվականի փետրվարի 12-ին դուրս է եկել երաժշտական տեսահոլովակ So Wonderful երգի ներքո։ Հաջորդ օրը նրանք պատրաստվում են այդ երգով դուրս գալ շոուի  M! Countdown ։
2014 թվականի Օգոստոսի 6-ին խումբը թողարկել է Kiss Kiss սինգլը։ Այս երգի տեսահոլովակը թողարկվել է YouTube-ի պաշտոնական կայքում։ Երգը թողարկվել է 2014 թվականի օգոստոսի 7-ին ։
Ավտովթար
2014 թվականի սեպտեմբերի 3-ին, ժամը 1։30-ին, տեղական ժամանակով, Րի Սեն ստացել է վնասվածքներ ավտովթարից, որը տեղի է ունեցել այն ժամանակ, երբ խումբը վերադառնում էր Սեուլ  KBS «Open Concert»  DGIST-ում համերգից հետո։ Ղեկին կառավարիչ պարոն Պարկն էր ։ Անձրևային եղանակը ճանապարհը սայթաքուն է դարձրել, որի հետևանքով  վարորդը կորցրել է վերահսկողությունը։ Վթարը տեղի է ունեցել Սինհալում Yeongdong Expressway  ուղու վրա ։
Զեկուցվել է, որ ոչ մեկի բարձիկները չէր աշխատում վթարի ժամանակ ։ Րի Սին ստացել է լուրջ վերքեր, բժիշկները ժամանել են դեպքի վայր և անմիջապես չկարողացան ճանաչել նրան ։
Նրա հարազատները Էշլին և Զունին ստացել են թեթև մարմնական վնասվածքներ, Սոյանգը կարողացել է գոյատևել լուրջ վնասվածքներից։ Մեկ այլ մասնակից Ըն Բին մահացել է տեղում ։ Պարկ մենեջերը և ստիլիստը նույնպես ստացան մարմնական վնասվածքներ  ։
Մահ
Վթարից հետո Րի Սեն տեղափոխվել է Catholic University of Korea St. Vincent's Hospital, որտեղ նրան անհապաղ օգնություն են ցույց տվել։ Վիրաբույժները երեք անգամ ենթարկել են գանգի վիրահատության, և փորձել են վերակենդանացնել նրան, օգտագործելով դեֆիբրիլատիոն։  Չորրորդ վիրահատության կեսին, որը տևել է մոտ 11 ժամ, նրա արյան ճնշումը սկսեց նվազել, որի հետևանքով ստիպված էին դադարեցնել վիրահատությունը։ Դրանից հետո նրան տեղափոխեցին Աջու համալասարանի վերակենդանացման բաժանմունք, որտեղ նա շարունակում էր մնալ  կրիտիկական վիճակում։ Զեկուցվել է, որ երգչուհու ուղեղը խիստ այտուցված է, և նա գիտակցության չի գալիս     ։
Ի վերջո 2014 թվականի սեպտեմբերի 7-ին, տեղական ժամանակով ժամը 10։10-ին Րի Սեն մահացել է դժբախտ պատահարի արդյունքում, այդպես էլ գիտակցության չգալով, Ajou University Hospital-ում։ Նրա հրաժեշտը տեղի է ունեցել  Կորյո համալսարանի սգո տանը։ Հուղարկավորության արարողությունը տեղի է ունեցել Սեուլում Memorial Park-ում 2014 թվականի սեպտեմբերի 9-ին  ։
Ֆիլմոգրաֆիա
Շարք
Արտաքին հղումներ
Կատեգորիա:Օգոստոսի 16 ծնունդներ Կատեգորիա:1991 ծնունդներ Կատեգորիա:Սեպտեմբերի 7 մահեր Կատեգորիա:2014 մահեր Կատեգորիա:Անձինք այբբենական կարգով Կատեգորիա:Հարավկորեացի երգչուհիներ Կատեգորիա:Ճամայկացի երգիչներ Կատեգորիա:Երաժիշտներ այբբենական կարգով Կատեգորիա:Ճապոնացի մոդելներ Կատեգորիա:Ավտոճանապարհային վթարներից զոհվածներ Կատեգորիա:Ճապոնացի երգչուհիներ Կատեգորիա:Հարավկորեացի մոդելներ
Մարժորի Էստիանո
Մարժորի Էստիանո (Marjorie Estiano, ), բրազիլացի երգիչ և դերասանուհի։ Իր առաջին դերը խաղացել է «Globo» հեռուստաընկերության «Malhação» երիտասարդական սերիալում։
Կենսագրություն
Պետական քոլեջում (Կուրիտիբա) արվեստի դասընթացն ավարտելուց հետո Մարժորին տեղափոխվել է Սան Պաուլո։ Այնտեղ նա 2 տարի սովորել է երաժշտության ֆակուլտետում, մասնակցել է թատերական ներկայացումների, նկարահանվել է հեռուստատեսային գովազդներում ։ 2003 թվականին նա Ռիո դե Ժանեյրոյում հաճախել է դերասանական վարպետության դասընթացների «Ռեդե Գլոբո» հեռուստաընկերությունում։
2005 թվականի ապրիլի 30-ին թողարկվել է Մարժորի Էստիանոյի երգերի առաջին՝ Marjorie Estiano սկավառակը։ Նույն տարվա հուլիսի նա տվել է իր առաջին համերգը։
2006 թվականին «Malhação» ֆիլմի 12-րդ եթերաշրջանից հետո Մարժորի Էստիանոն հրավիրվել է նկարահանվելու «Կյանքի էջեր» սերիալում։ Այս անգամ նա մարմնավորել է Մարինային, ով օգնում էր իր հորը ալկոհոլիզմից բուժվելու հարցում ։
2009 թվականին Մարժորին նկարահանվել է «Հնդկաստանի ճանապարհներ» սերիալում, որտեղ կատարել է Տոնյայի դերը, ով սիրում է Տարս Կադորին (Բրունու Գալյասուի կատարմամբ)՝ մի երտասարդի, ով տառապում էր շիզոֆրենիայով ։
Անձնական կյանք
2006 թվականից դերասանուհին հարաբերությունների մեջ է դերասան Անդրե Ակինոյի հետ։
Ծանոթագրություններ
Կատեգորիա:Բրազիլացի դերասանուհիներ Կատեգորիա:Բրազիլացի երգիչներ Կատեգորիա:Հեռուստատեսային դերասանուհիներ Կատեգորիա:21-րդ դարի երգչուհիներ Կատեգորիա:Թատրոնի դերասանուհիներ
Capcom
Capcom Co., Ltd., ճապոնական կազմկերպություն, որը զբաղվում է տեսախաղերի մշակմամբ և հրապարակմամբ։ Աշխարհի խոշորագույն կազմակերպություններից մեկն է։ Կազմակերպության գլխավոր գրասենյակը գտնվում է Օսակա քաղաքում։ Կազմակերպությունըը հիմնադրվել է 1979 թվականին Japan Capsule Computers անունով։ Սկզբնական շրջանում կազմակերպությունը զբաղվել է խաղային մեքենաների համար խաղերի մշակմամբ։ Ներկայիս անունը կրճատվել է Capsule և Computers։ 3-4 սերնդի խաղային համակարգերի համար ընկերությունը մշակել է խաղեր Walt Disney-ի մոտիվներով։ Այս պահին, ընկերությունը հայտնի է իր խաղային ֆրանշիզներով՝ Resident Evil, Devil May Cry, Street Fighter, Mega Man, Lost Planet և Monster Hunter։
Capcom-ը նաև ակտիվ աշխատանք է տանում արևմտյան ապրանքանիշները, արևելքում հրապարակելով։
Թալիսման
Capcom-ի օրիգինալ թալիսմանը համարվում է Կապիտան Կոմմանդոն, սուպերհերոս, ով կրում է ֆուտուրիստական զրահապաշտպան։ Նրա անունը ընտրված է կազմակերպության անունից՝ Cap(tain)Com(mando)։ Առաջին անգամ նա հայտնվել է Famicom/NES համար նախատեսված խաղում «Section Z» անունով։ Ինչպես նաև նա 1991 թվականին դարձավ «Captain Commando» խաղի գլխավոր հերոսը։ Ավելի ուշ նա դարձավ «Marvel vs. Capcom» մարտիկներից մեկը։
Mega Man-ը դարձավ ընկերության նոր թալիսմանը և փոխարինեց Կապիտան Կոմմանդոին։
Capcom-ի ստուդիաներ
Capcom յուրքանչյուր ստուդիա, մշակում է խաղերը և թողարկում նրանք Capcom բրենդի ներքո։
Ֆիլմեր
Capcom-ի բազմաթիվ հերոսների և խաղերի հիման վրա ստեղծվել են ֆիլմեր և մուլտֆիլմեր։
Ծանոթագրություններ
Կատեգորիա:1979 հիմնադրված ընկերություններ Կատեգորիա:Ճապոնական ապրանքանիշեր Կատեգորիա:Ճապոնական ընկերություններ Կատեգորիա:1979 հիմնադրումներ Կատեգորիա:1983 հիմնադրված ընկերություններ Կատեգորիա:Ընկերություններ Կատեգորիա:ԱՄՆ-ի համակարգչային խաղերի արտադրողներ Կատեգորիա:Տեղեկատվական տեխնոլոգիաներ Կատեգորիա:Համակարգչային խաղեր արտադրողներ այբբենական կարգով
Մհեր Մելքոնյան
Մհեր Սիմոնի Մելքոնյան, հայ խորհրդային անասնաբույծ, կուսակցական ու պետական աշխատող։ Տնտեսական գիտությունների դոկտոր (1977)։
Կենսագրություն
Ավարտել է Երևանի անասնաբուծական-անասնաբուժական ինստիտուտը (1942)։ Մասնակցել է Հայրենական մեծ պատերազմին (1942-1945)։ Եղել է Սպիտակի շրջսովետի գործկոմի նախագահ (1958-1959), ՀԿԿ Սիսիանի շրջկոմի առաջին քարտուղար (1959-1961)։ 1961-1972 թվականին՝ ՀԿԿ Կենտկոմի քարտուղար։ 1972 թվականից՝ ՀԽՍՀ գյուղատնտեսության մինիստրության գիտության և կադրերի պատրաստման գլխավոր վարչության պետ և նախարարիի տեղակալ։ Մելքոնյանի գիտական աշխատանքները վերաբերում են ոչխարաբուծության տնտեսության արդյունավետության բարձրացման, ինտենսիվացման, տեղաբաշխման, մասնագիտացման, արդ․ հիմքերի վրա փոխադրելու խնդիրներին։ Եղել է ՀԿԿ Կենտկոմի անդամ (1960-1972), բյուրոյի անդամ (1961-1972)։ ՀԽՍՀ 5-7-րդ գումարումների Գերագույն խորհրդի պատգամավոր։
Հեղինակ է ավելի քան 170 գիտական աշխատությունների՝ 12 գիրք, մենագրություն, դասագիրք, 11 հեղինակային արտոնագիր ։ ԽՄԿԿ անդամ 1945 թվականից։
Պարգևներ
Պարգևատրվել է Լենինի, Աշխատանքային կարմիր դրոշի և Կարմիր աստղի շքանշաններով։
Ծանոթագրություններ
Կատեգորիա:Հայ պետական գործիչներ Կատեգորիա:Հայ անասնաբույծներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայրենական մեծ պատերազմի մասնակիցներ
Քրիստոսի հարություն (Ֆաբերժեի ձու)
«Քրիստոսի հարություն» (Воскресение Христово), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1894 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։
Այսօր ոսկերչական ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան)։
Նկարագիր
Ձուն պատրաստված է լեռնային բյուրեղապակուց, որն ուղղահայաց եզրազարդված է ադամանդակուռ եզրազարդով։ Ներսում տեղադրված է արձանախումբ։ Կենտրոնում Հիսուս Քրիստոսն է, որի երկու կողմերում ծնկաչոք հրեշտակներ են՝ գերեզմանի մոտ։ Արձանները պատրաստված են ադամանդներից և էմալից։ Տակդիրն իրենից ներկայացնում է քառամաս դրվագազարդ ոտք, որի յուրաքանչյուր հատվածում մեկ մարգարիտ կա և ևս մեկը՝ ձվի տակ։ Ոսկերչական ձվի վրա դրված է Ֆաբերժեի ֆիրմայի գլխավոր ոսկերիչ Միխայիլ Եվլամպիևիչի դրոշմը, ինչպես նաև ոսկու հարգը՝ 14 կարատ։
Պատմություն
Ոսկերչական ձվին նման բնութագրող նկարագիր եղել է Մարիա Ֆեոդորովնայի թանկարժեք իրերի ցուցակում, որը կազմել է Անիչկովների պալատի կառավարիչ գեներալ-մայոր Երեխովիչը։ Ձվին բնութագրող փաստաթուղթ է նաև 1922 թվականին կազմած նկարագիրը, որը կազմվել է կայսերական ինչքի բռնազավթման ժամանակ, երբ ողջ թանկարժեք իրերը տեղափոխվեց Կրեմլի զինապալատ։ Արդյունքում ձուն վաճառվել է ոմն «պարոն Դերեկին»։ 1934 թվականին Լոնդոնի «Christie’s» աճուրդի տանը «Քրիստոսի հարություն» ձուն հանվել է վաճառքի։ Ոսկերչական ձվի կարգավիճակը ցայսօր էլ մնում է անհայտ, քանի որ չունի որևէ գույքահամար և չի նշվում կայսերական ֆոնդի ֆինանսական ոչ մի փաստաթղթում։ Սակայն մասնագետները համարում են, որ ձուն դասվում է «կայսերականների» շարքին։
Անակնկալ
«Քրիստոսի հարություն» ոսկերչական ձուն չունի անակնկալ։ Մի շարք հետազոտողներ և արվեստաբաններ հանգել են այն եզրակացության, որ, հնարավոր է` ձուն հենց ինքը «Վերածնունդ» ոսկերչական ձվի անակնկալն է։ Այն չափերով լրիվ համապատասխանում է, նման է նաև ոճով ու դիզայնով։ «Վերածնունդ» ձվի նկարագրում խոսվում է մարգարտի մասին, ինչը բուն ձվի վրա չի օգտագործվել, իսկ «Քրիստոսի հարություն» ոսկերչական ձվում օգտագործվել է։
Արտաքին հղումներ
Կատեգորիա:1894 աշխատություններ Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:Ֆաբերժե Կատեգորիա:Հրեշտակներն արվեստում
Ռումինիայի գյուղացիական արվեստի թանգարան
Ռումինիայի գյուղացիական արվեստի թանգարան (Muzeul Național al Ţăranului Român), թանգարան Ռումինիայի մայրաքաղաք Բուխարեստում։ Թանգարանի հավաքածուում ներկայացված են տեքստիլային գործվածքներ (մասնավորապես տարազներ), սրբապատկերներ, խեցեղեն և ռումինական գյուղացիական կյանքի այլ առարկաներ։ Լինելով Եվրոպայի կենցաղային արվեստի և ավանդույթների առաջատար թանգարաններից մեկը՝ 1996 թվականին թանգարանը դարձել է «Տարվա եվրոպական թանգարան» ։ Թանգարանը տեղակայված է Բուխարեստի Հաղթանակի հրապարակին մոտ, գործում է Ռումինիայի մշակույթի նախարարության հովանու ներքո։ Հավաքածուն կազմում է մոտ 100000 նմուշ։
Պատմություն
Թանգարանը հիմնադրվել է 1906 թվականին։ Առաջին տնօրենն է եղել Ալեքսանդրու Ցիգարա-Սամուրկաշը, ով թանգարանը ղեկավարել է շուրջ 40 տարի։ Թանգարանը վերաբացվել է 1990 թվականի փետրվարի 5-ին՝ Նիկոլաե Չաուշեսկուի անկումից և գնդակահարումից ընդամենը վեց շաբաթ անց։ Կոմունիստական կուսակցության իշխանության տարիներին շենքում տեղավորված թանգարանը ներկայացրել է երկրի կոմունիստական կուսակցությանը. թանգարանի նկուղում դեռևս կա մեկ սենյակ հեգնական ցուցանմուշներով նվիրված այդ ավելի վաղ գործած թանգարանին ։ Թանգարանի շենքն ի սկզբանե նախագծվել է Նիկոլաե Գիկա-Բուտեշտի կողմից որպես ռումինական արվեստի թանգարան, կառուցվել է 1912-1941 թվականներին ։ Թանգարանի շենքը Ռումինիայի մշակույթի և կրոնական հարցերի նախարարության կողմից ճանաչվել է որպես պատմական հուշարձան ։ 1990 թվականին Միներիադի ժամանակ թանգարանն ավերել են՝ շփոթելով Ազգային գյուղացիական կուսակցության շտաբի հետ։
Թանգարանի ամենահայտնի ցուցանմուշներից է Ցիգարա Սամուրկաշի «տուն տան մեջ» աշխատանքը։ Տունն ի սկզբնե պատկանել է Գորժ շրջանի գյուղացի Անտոնի Մոգոսին։ Սկզբում տունը ցուցադրվել է ոչ-նատուրալիստական ձևով, տան ներսում գտնվող առարկաները ցուցադրվել են դրսում։ Կոմունիստական ռեժիմի օրոք տունը ցուցադրվել է պայմանականորեն, գյուղական թանգարանից դուրս, 2002 թվականին վերադարձել է գյուղացիական արվեստի թանգարան։ Թանգարանի ներկայիս ցուցադրությունը վերակենդանացնում է բնօրինակ ոչ նատուրալիստական մոտեցումը ։
2002 թվականին թանգարանի ցուցահանդեսային տարածքն ընդլայնվել է որպես թանգարանային խանութ և գրասենյակները տեղափոխվեցին հին շենքի հետևում գտնվող նորակառույց շենք՝ զգալի տարածություն թողնելով թանգարանին։
Արտաքին հղումներ
Կատեգորիա:Ռումինիայի թանգարաններ Կատեգորիա:1906 հիմնադրված թանգարաններ
Աբասղուլուլար (Թովուզի շրջան)
Աբասղուլուլար (Abbasqulular), գյուղ Ադրբեջանական Հանրապետության Թովուզի շրջանում։
Աշխարհագրություն
Գտնվում է շրջկենտրոն Տավուշ քաղաքից 34,5 կմ հարավ։ Ծովի մակերևույթից 1550-1600 մետր բարձրության վրա է ։
Բնակչություն
Գյուղի բնակչությունը 415 մարդ է (2009) ։
Ծանոթագրություններ
Կատեգորիա:Թովուզի շրջանի բնակավայրեր Կատեգորիա:Տավուշ գավառի բնակավայրեր
Պետրոս Մելքոնյան
Կենսագրություն
1927 թվականին ավարտել է Կիրովականի աշխատանքային դպրոցը, 1936 թվականին՝ Երևանի պոլիտեխնիկական ինստիտուտը, աշխատել է ԽՍՀՄ ծանր արդյունաբերության ժողկոմատի ուսումնական հաստատությունների վարչության ուսմասվար՝ Հայաստանի գծով, ինժեներատաեխնիկական և տնտեսական աշխատողների որակավորման ինստիտուտի տնօրեն (1937), ՀԿԿ Երքաղկոմի քարտուղար (1941)։ Մասնակցել է Հայրենական մեծ պատերազմին (1941-1945), եղել է ավիացիոն դիվիզիայի քաղբաժնի պետի տեղակալ, 1946-1965 թվականին՝ Երևանի պոլիտեխնիկական ինստիտուտի ռեկտոր։ ՀԿԿ Կենտկոմի անդամ (1964-1965), ՀԽՍՀ 6-րդ գումարման Գերագույն սովետի դեպուտատ։
Պարգևներ
Կատեգորիա:Հայ պետական գործիչներ Կատեգորիա:1965 ծնունդներ Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ Կատեգորիա:Հայ մանկավարժներ Կատեգորիա:ՀՊՃՀ շրջանավարտներ Կատեգորիա:ՀԽՍՀ վաստակավոր ճարտարագետներ Կատեգորիա:Կուսակցական գործիչներ
Մորիս Սաշս
Մորիս Սաշս (Maurice Sachs, Մորիս Սաշս իրական անունը՝ Մորիս Էտինգխաուզեն, )՝ հրեական ծագումով ֆրանսիացի գրող ։
Կենսագրություն
Մորիս Էտինգխաուզեն ծնվել է հրեա ոսկերիչների ընտանիքում։ Դաստիարակվել է անգլիական տիպի դպրոց ինտեռնատում, մի տարի ապրել է Լոնդոնում, որտեղ աշխատել է գրախանութում, այնուհետև վերադարձել է Փարիզ ։
1925 թվականին ընդունել է կաթոլիկություն, և որոշել է դառնալ քահանա, թեև այդ ցանկությունը անցել է լողափին երիտասարդ Ժուան-Լը-Պենի հետ հանդիպելուց հետո։ Մի շարք կասկածելի գործողություններում մասնակցելուց հետո Սաշսը ուղևորվեց Նյու-Յորք, որտեղ ներկայացավ որպես արվեստի ստեղծագործությունների վաճառող։ Վերադառնալով Փարիզ, նա ծանոթացել է այդ ժամանակ հայտնի համասեռամոլ գրողների հետ՝ Ժանոմ Կոկտո, Անդրե Ժիդոմ և Մակսոմ Ժակոբոմ։ Տարբեր ժամանակաշրջաններում աշխատել է Ժան Կոկտոի և Կոկո Շանելի հետ, երկու դեպքերում էլ գողություն էր անում նրանցից։
Նա հարաբերությունների մեջ էր Վիոլետ Լեյուկի հետ, որը նկարագրել է բարեկամությունը Սաշսի հետ իր ինքնակենսագրականում։ Նա նկարագրում է Le Sabbat-ի ստեղծման առաջին տարբերակը և անհաջող ստիպում Սաշսին տեքստից հեռացնել Կոկտոյի նկատմամբ կոպիտ արտահայտությունները։
2-րդ համաշխարհային պատերազմի սկզբին Սաշսը մոբիլիզացվել է, բայց շուտով հեռացվել է։ Օկուպացիայի առաջին տարիներին գումար է վաստակել հրեական ընտանիքներին օգնելով փախչել չօկուպացված վայրեր։ Ավելի ուշ Սաշսը ձերբակալվել է և տեղափոխվել Համբուրգի Ֆյուսբյութել բանտ։
Մահ
1945 թվականին, մինչև բրիտանական զորքերի գալուստը, Ֆյուսբյութել բանտից բանտարկյալները տարահանվեցին Կիլ քաղաք։ Նրանց տարահանումը անցնում է երկար, որը զբաղեցրել է մի քանի օր։ Երրորդ օրը՝ 1945 թվականի ապրիլի 14-ին, առավոտյան ժամը 11։00-ին, Սաշսը ուժասպառ է լինում և չի կարողանում շարունակել ճանապարհը։  Նա սպանվել է պարանոցին ստացած գնդակից, իսկ մարմինը  բախտակից ընկերոջ մարմնի պես թողել էին ճամփեզրին։ Էմանուիլ Պոլո Դուլյանը նրա մասին գրում է «Նա  հատուկ կարեկցանք չի տածում հրեա ժողովրդի նկատմամբ և ափսոսանք է հայտնում նրանց հեզության նկատմամբ, որը համարում էր նրանց բնավորության գլխավոր գիծը»։
Այլ փաստեր
Սաշսի Abracadabra վեպի պաստառով տեսարանը «Վերջին շնչում»  ֆիլմի կուլմինացիոն էպիզոդի ընթացքում վայրկենապես զբաղեցնում է ամբողջ էկրանը։
Ծանոթագրություններ
Կատեգորիա:Ֆրանսիացի գրողներ Կատեգորիա:Գրողներ այբբենական կարգով Կատեգորիա:ԼԳԲՏ վիպասաններ Կատեգորիա:20-րդ դարի ֆրանսիացի վիպասաններ
Մեծարգո պարոն
Մեծարգո պարոն (The Distinguished Gentleman), ռեժիսոր Ջոնաթան Լինի 1992 թվականի ամերիկյան քաղաքական կատակերգություն։
Սյուժե
Ֆլորիդայից խորամանկ խաբեբա Թոմաս Ջեֆերսոն Ջոնսոնը թեև աղքատ չէ, բայց և այնպես հասկանում է, որ այդ խուլ տեղում չի կարող մեծ գումարներ վաստակել։ Նրան գերում են մայրաքաղաքի հարուստ բնակիչները, որոնց հետ կարող է ազատություն տալ իր տաղանդին։ Դրա համար նա որոշում է ընտրվել ԱՄՆ֊ի կոնգրեսի անդամ և վաստակել լոբբինգով զբաղվելով։
Հաջողության հասնելու համար նա օգտագործում է այն փաստը, որ իր կրճատ անունը Ջեֆ Ջոնսոն է, որը համընկնում է վերջերս մահացած կոնգրեսականի անվան հետ, և անցկացնում է ցածրաբյուջե քարոզարշավ, մտածելով, որ մարդկանց մեծ մասը չեն կարողանա գլուխ հանել այդ ամենից և ուղակի կքվեարկեն այն «անունին, որը գիտեն»։ Նա հաղթում է և գնում Վաշինգթոն, որտեղ «փողոցները լցված են ոսկով»։
Սկզբում գործերը լավ են դասավորվում, բայց հետո նա սկսում է տեսնել, թե ինչպես ժլատությունը և կաշառակերությունը դժվարացնում են այն հարցերի լուծումները, ինչպիսիք են՝ նախընտրական հիմնադրամների բարեփոխումը, շրջակա միջավայրի պաշտպանությունը, ինչպես նաև էլեկտրաէներգետիկական ընկերության գործունեությունը, որը փոքրիկ քաղաքում քաղցկեղ է առաջացնում փոքր երեխաների մոտ։
Փորձելով լուծել այս խնդիրները, կոնգրեսական Ջոնսոնն իմանում է, որ նրան խաբել է Էներգետիկայի և արդյունաբերության խորհրդի նախագահ Դիկ Դոջը։ Ջոնսոնը որոշում է պատասխան հարված հասցնել նրան, բայց այնպես, ինչպես ինքն է սովոր՝ խարդախությամբ։ Նրան հաջողվում է և բացահայտում է, որ Դոջը կաշառակեր է։ Ֆիլմի վերջում հասկանալի է դառնում, որ Ջոնսոնին դուրս են նետելու Կոնգրեսից՝ նրա ընտրվելու ձևի պատճառով, բայց նա ցուցադրաբար հայտարարում է, որ «Ես պատրաստվում եմ թեկնածությունս առաջադրել նախագահական ընտրություններում», իսկ հետո ջարդում է «չորրորդ պատը»։
Արտաքին հղումներ
Կատեգորիա:Ամերիկյան ֆիլմեր Կատեգորիա:Կատակերգություններ Կատեգորիա:1992 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կապիտոլինա Ռումյանցևա
Կապիտոլինա Ալեքսեևնա Ռումյանցևա (Капитолина Алексеевна Румянцева, 16 դեկտեմբերի, 1925, Լենինգրադ, ԽՍՀՄ – 8 օգոստոսի, 2002, Սանկտ Պետերբուրգ, Ռուսաստանի Դաշնություն), ռուս նկարչուհի, գեղանկարիչ, Սանկտ Պետերբուրգի նկարիչների միության (մինչև 1992 թվականը՝ ՌՍՖՍՀ նկարիչների միության Լենինգրադի կազմակերպություն) անդամ ։ Նկարչուհի Գալինա Ռումյանցևայի ավագ քույրն է։
Կենսագրություն
Կապիտոլինա Ռումյանցևան ծնվել է 1925 թվականի դեկտեմբերի 16-ին Լենինգրադում։
1945-1950 թվականներին Կապիտոլինա Ռումյանցևան սովորել է Լենինգրադի գեղարվեստաարդյունաբերական ուսումնարանում՝ աշակերտելով Գ. Շախին, Դ. Ռյազանսկայային, Վ. Պետրովային, Մ. Շուվաևին։ 1950 թվականից մինչև 1969 թվականը Կապիտոլինա Ռումյանցևան նկարչություն է դասավանդել Լենինգրադի Մոսկովյան ու Վասիլեոստրովսկի շրջանների դպրոցներում։ 1969 թվականից որպես նկարիչ աշխատել է Գեղարվեստական-ձևավորման արվեստի կոմբինատի հաստոցային-մոնումենտալ գեղանկարչության ցեխում։ 1950-ական թվականների սկզբից զուգահեռաբար ծավալել է ստեղծագործական գործունեություն՝ հիմնականում ստեղծելով բնանկարներ ու նատյուրմորտներ։
1956 թվականին Կապիտոլինա Ռումյանցևան ամուսնացել է նկարիչ Վ. Ս. Վիլների հետ և վերցրել ամուսնու ազգանունը։ 1970 թվականին ամուսնալուծվելուց հետո նա կրկին ընդունել է իր օրիորդական ազգանունը։ 1970 թվականից Կապիտոլինա Ռումյանցևան մասնակցել է ցուցահանդեսների՝ իր աշխատանքները ներկայացնելով Լենինգրադի առաջատար նկարիչների ստեղծագործությունների կողքին։ 1973 թվականին դարձել է Լենինգրադի նկարիչների միության անդամ։ Ստեղծել է հիմնականում նատյուրմորտներ, բնանկարներ, ինչպես նաև ժանրային կոմպոզիցիաներ։ Առավել հայտնի են ծաղիկներով ու մրգերով նատյուրմորտները։
Կապիտոլինա Ռումյանցևայի աշխատանքներից են «Նատյուրմորտ մրգերով» (1965), «Նատյուրմորտ սեխով» (1968), «Նատյուրմորտ սպիտակ բաժակով» (1969), «Հիրիկներ» (1970), «Նատյուրմորտ նարնջով», «Քաջվարդեր» (1971), «Քուն» , «Շամբուկ» (երկուսն էլ 1972), «Նատյուրմորտ խնձորենու ճյուղերով» (1973), «Այգում վաղ գարնանը», «Ամպամած օր», «Նատյուրմորտ ձկներով» (բոլորը՝ 1974), «Մանկական ստուդիայում» (1975), «Անձրևից հետո» (1980), «Աշունն Օզերկիում» (1985), «Աշնանը» (1987) , «Քաջվարդեր» (1990), «Եղրևանի» (1991) նկարները և այլն։
1990-ական թվականների սկզբին Կապիտոլինա Ռումյանցևայի աշխատանքները Լենինգրադի նկարիչների ստեղծագործությունների շարքում ներկայացվել են Եվրոպայի հանրությանը՝ մասնակցելով մի շարք արտասահմանյան ցուցահանդեսների  ։
Կապիտոլինա Ռումյանցևան մահացել է 2002 թվականի օգոստոսի 8-ին Սանկտ Պետերբուրգում։
Նկարչուհու աշխատանքները պահվում են տարբեր թանգարաններում ու մասնավոր հավաքածուներում Ռուսաստանում, Ֆրանսիայում, ԱՄՆ-ում, Նորվեգիայում, Բելգիայում, Իտալիայում ու այլ երկրներում։
Արտաքին հղումներ
Կատեգորիա:Ռուս նկարչուհիներ Կատեգորիա:Խորհրդային նկարչուհիներ Կատեգորիա:ԽՍՀՄ նկարիչների միության անդամներ Կատեգորիա:Սանկտ Պետերբուրգի նկարիչների միության անդամներ Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:20-րդ դարի ռուս նկարիչներ
Բլիքլինգ հոլ
Բլիքլինգ հոլ (Blickling Hall), Հոբարտ ընտանիքի Բեքինգեմշիր կոմսության նորֆոլկյան դաստակերտական տունը, կառուցվել է Հակոբ Ա արքայի օրոք ընտանիքի նախապապի՝ բարձրագույն դատավոր Հոբարտի համար։ Համարվում է, որ շինությունը նախագծել է Հեթֆիլդ հաուսի ճարտարապետը։ Թյուդորների ժամանակ Բլիքլինգյան կալվածքը պատկանում էր Բոլեյներին։
Բլիքլինգ հոլ այցելող զբսաշրջիկներին պատմում են, որ Աննա Բոլեյնի մահապատժի ամեն տարելիցին այստեղ տեսնում են նրա անգլուխ ուրվականը։ Հավատալիքն այն մասին, որ դժբախտ թագուհին ծնվել է հենց Բլիքլինգում, չունի ոչ մի հիմնավորում։ Նրա հայրը՝ Թոմաս Բոլեյնը, հեռացել է Բլիքլինգից նրա ծնունից կարճ ժամանակ առաջ։
Վաղ պատմություն
15-րդ դարում Բլիքլինգը եղել է Նորֆոլկի Քեյսթերի Սըր Ջոն Ֆասթոլֆի (1380-1459) տիրապետության տակ, որը Հարյուրամյա պատերազմի տարիներին հարստություն է կուտակել, և ում զինանշանը մինչև օրս էլ այնտեղ ցուցադրվում է։ Հետագայում կալվածքն անցել է Բոլեյն ընտանիքի տիրապետության տակ և դարձել Թոմաս Բոլեյնի տունը։ Այնուհետև, 1499-1505 թվականներին այն անցել է Վիլթշիր կոմսի և նրա կնոջ՝ Էլիզաբեթի տիրապետության տակ։ Թեև նրանց երեխաների ծննդյան ճշգրիտ տարեթվերն անհայտ են, պատմաբանները, այդ թվում՝ նաև Էրիկ Այվսը վստահ են, որ երեք երեխաներն էլ ծնվել են Բլիքլինգում․ Մերին՝ մոտ 1500 թվականին, Աննան՝ մոտ 1501 թվականին, և Ջորջը՝ մոտ 1504 թվականին ։ Բլիքլինգյան կալվածքում կարելի է գտնել Աննայի արձանը և դիմանկարը, որոնց վրա գրված է «Anna Bolena hic nata 1507» (Աննա Բոլեյնը ծնվել է այստեղ 1507 թվականին) ։ Այսօրվա Բլիքլինգը կառուցվել է Բոլեյների կալվածքի ավերակների վրա Հակոբ Ա թագավորի հովանավորությամբ առաջին Բարոնեթ Սըր Հենրի Հոբարթի կողմից, որը Բլիքլինգը գնել է Ռոբերտ Բլերից 1616 թվականին։ Հեթֆիլդ հաուսի ճարտարապետ Ռոբերտ Լայմինջը համարվում է ներկայիս կառույցների նախագծողը։ Սըր գլխավոր դատավորն ամուսնացել է Համայնքների պալատի խոսնակ (1572-1576) սըր Ռոբերտ Բելլի դստեր՝ Դորոթիի հետ։
Նոր շրջանի պատմություն
Երկրորդ համաշխարհային պատերազմի ժամանակ կալվածքն առգրավվեց և դարձավ «RAF Oulton»-ի հրամանատարների կացարան։ Այդ ժամանակ տունը և կալվածքն ընդգրկվեցին Ազգային ֆոնդի կազմում՝ համաձայն քաղաքամերձ տների գծագրի պայմանների։ Մեծ Բրիտանիայի թագավորական ռազմաօդային ուժերի (RAF) հասարակ զինծառայողները և կանայք տեղավորվեցին Նիսսենի հյուղակի գետնին, մինչդեռ հրամանատարները տեղավորվեցին հենց Բլիքլինգի ներսում։ Երկրորդ համաշխարհային պատերազմի ժամանակ «RAF»-ի անձնակազմը հարակից լիճն օգտագործել է զորավարժությունների նպատակով ։ Ազգային ֆոնդը, ի պատիվ «RAF»-ի օդաչուների և ստորերկրյա անձնակազմի, կառուցել է թանգարան, որտեղ կարելի է մուտք գործել առանց լրացուցիչ վճարի։